ઘટનાની વિગતે વાત કરીએ તો, સુરતના લિંબાયત વિસ્તારમાં આવેલી સાર્વજનિક હાઈસ્કુલમાંથી વિદ્યાર્થીઓ છૂટ્યા તે સમયે ધોરણ 10નો વિદ્યાર્થી પોતાની સાથે પાંચ-છ લોકોને સાથે લઈને આવ્યો, અને એક વિદ્યાર્થીને અન્ય વિદ્યાર્થી વિશે માહિતી પુછતા તેણે જવાબ ન આપતા વિદ્યાર્થી અને તેના સાગરીતોએ તેની પર ચપ્પાથી હુમલો કરી દીધો, જેમાં ધોરણ 12નો વિદ્યાર્થી ગંભીર રીતે ઘાયલ થયો, આ વાતની શાળાના આચાર્યને જાણ કરાઈ કે બહાર કેટલાક વિદ્યાર્થીઓ ઝગડો કરી રહ્યા છે તો, તેઓ સ્કુલની બહાર દોડી આવ્યા પરંતુ ત્યાં સુધીમાં તો હુમલાખોરો હુમલો કરી ભાગી છુટ્યા હતા.